หุ้น 4 ต.ค.กลับมาปิดลบ 0.92 จุด
ดัชนีปิดที่ 1,306.63 จุด ลดลง 0.92 จุด หรือ 0.07 % มูลค่าการซื้อขาย 44,649.52 ล้านบาท
4 ต.ค. 2555

ดัชนีปิดที่ 1,306.63 จุด ลดลง 0.92 จุด หรือ 0.07 % มูลค่าการซื้อขาย 44,649.52 ล้านบาท
นายถนอมศักดิ์ สหรัตน์ชัย ผู้อำนวยการอาวุโส สายงานวิจัยและการลงทุน บล.โนมูระ พัฒนสิน เปิดเผยว่า ดัชนีหุ้นไทยแกว่งตัวในกรอบแคบๆ เนื่องจากตลาดหุ้นไทยได้รับทั้งปัจจัยบวกและปัจจัยลบของเศรษฐกิจโลกเข้ามากระทบเป็นระยะ ไม่ว่าจะเป็น ตัวเลขเศรษฐกิจสหรัฐที่ออกมาดี  ตัวเลขเศรษฐกิจจีนและยุโรปที่ออกมาไม่ดีแต่ขณะเดียวกัน นักลงทุนยังรอผลการประชุมธนาคารกลางยุโรป (อีซีบี) ทำให้ชะลอการลงทุนออกไปก่อน
ส่วนแนวโน้มตลาดหุ้นวันที่ 5 ต.ค. มองว่า ต้องติดตามอัตราการว่างงานของสหรัฐรวมถึงสถานการณ์ต่างๆ ที่เกิดขึ้นในต่างประเทศ หากยังไม่มีปัจจัยเพิ่มเติม นักลงทุนจะยังย้ายกลุ่มลงทุนจากหุ้นพลังงานและปิโตรเคมี มาเป็นกลุ่มค้าปลีก อาหาร และท่องเที่ยวมากขึ้น
ประเมินแนวรับที่ 1,298-1,302 จุด แนวต้านที่ 1,313 จุด ด้านกลยุทธ์แนะนำลงทุนหุ้นรายตัว เน้นกลุ่มท่องเที่ยว รับเหมา เกษตร และค้าปลีก หลักทรัพย์ที่มีมูลค่าการซื้อข ายสูงสุด 5 อันดับ ได้แก่CPF         มูลค่าการซื้อขาย 2,117 บาท ปิด 35.75 บาท เพิ่มขึ้น 0.75 บาท (+2.14%)    TRUE       มูลค่าการซื้อขาย 1,892 บาท ปิด 5.70 บาท ลดลง 0.35 บาท (-5.79%)    ADVANC มูลค่าการซื้อขาย 1,675 บาท ปิด 206.00 บาท ลดลง 3.00 บาท (-1.44%)    PTT          มูลค่าการซื้อขาย 1,671 บาท ปิด 321.00 บาท ลดลง 4.00 บาท (-1.23%)    BLAND    มูลค่าการซื้อขาย 1,486 บาท ปิด 1.25 บาท ลดลง 0.11 บาท (-8.09%)